# De Babilonia civitate infernali

XIII secolo cristianesimo cristianesimo De Babilonia Civitate infernali et eius turpitudine et quantis penis peccatores peniantur incessanter Intestazione 18 settembre 2008 75% cristianesimo
De Babilonia Civitate infernali et eius turpitudine et quantis penis peccatores peniantur incessanter Giacomino da Verona XIII secolo cristianesimo CC BY-SA 3.0 GFDL //it.wikisource.org/w/index.php?title=De_Babilonia_civitate_infernali&oldid=- 20200402153123 //it.wikisource.org/w/index.php?title=De_Babilonia_civitate_infernali&oldid=- 20200402153123
A l’onor de Cristo, segnor e re de gloria, et a tenor de l’om cuitar voio un’ystoria, la qual spese fïae, ki ben l’avrà in memoria, 4contra falso enemigo ell’ à far gran victoria.
L’istorïa e questa, k’eo ve voi’ dir novella de la cità d’inferno quant ell’ è falsa e fella, ke Babilonia magna per nomo sì s’apella, 8segundo ke li sancti ’de parla e ’de favella.
Mo poi ke vui entendrì lo fato e la rason, com’ ell’ è fata dentro per ognunca canton, forsi n’avrì trovar da Deo algun perdon 12de li vostri peccai, per vera pentixon.
E ço k’e’ ve n’ò dir, prendìne guarda e cura, k’ele serà parole dite soto figura, de le quale eo ve voio ordir una scriptura 16ke da leçro e da scrivro ve parà molto dura.
Perçò tuta fïaa en la spirital scola l’om k’entrar ge vorà, né no starà de fora, ben ne porà l’emprendro almen una lignola 20a la soa utilitae, creço, enançi k’el mora.
Or començemo a leçro questa scritura nova de la cità malegna per figura e per glosa, e lo Dotor d’ogn’arte preg[h]em per divina ovra 24k’Elo nui [‘n] questo scrito faça far bona prova.
Lo re de questa terra sì è quel angel re’ de Lucifèr ke diso: "En cel metrò el me’ se’, e serò someiento a l’alto segnor De’", 28dond el caçì da cel cun quanti ge çé dre’.
La cità è granda et alta e longa e spessa, plena d’ogna mal e d’ognunca grameça: li sancti tuti el diso, per fermo e per certeça, 32ka ki là dentro à entrar, no ’d’ àlo ensiro en freça.
En l{o} profundo de inferno sì e colocaa, de raxa e de solfero sempro sta abrasaa: se quanta aqua è en maro entro ge fos çetaa, 36encontinento ardria sì com’ cera colaa.
Per meço ge corro aque entorbolae, amare plui ke fel e de venen mesclae, d’ortig[h]e e de spine tute circundae, 40agute cum’ cortegi e taient plu ke spae.
Sovra la cità è fato un cel reondo d’açal e de ferro, d’andranego e de bronço, de saxi e de monti tuta muraa d’atorno 44açò k’el peccaor çamai no se’n retorno.
Sovra sì è una porta cun quatro guardïan, Trifon e Macometo, Barachin e Sathàn, li quali è tanto enoiusi e crudeli e vilan 48ke dolentri quelor ke g’andarà per man.
Ancora su la porta sì è una tor molt alta, su la quala sì sta una soa scaraguaita, la qual nui’ om ke sia çamai trapassar laga 52per tute le contrae, ke lì venir no’l faça.
E ben è fera consa e granda meraveia k’ella no dormo mai, mo tuto ’l tempo veia, façando dì e noito a li porter ensegna 56k’igi no laxo andar la soa çento ramenga.
E po’ da l’altra parto sempro ge dis e cria: "Guardai ke entro vui no regno traitoria. Tegnì seraa la porta e ben guardaa la via, 60ke de la nostra çente nexun se’n scampo via.
Mo ki verà a vui, com’el fos un gran conto, encontro ge corì con molto alegro fronto, la porta ge sia averta et abassao lo ponto, 64e poi el metì en cità cun canti e cun trïumpho.
Mai al re Lucifèr sì lo fai asaver, açò k’el se percaço de farge proveer d’un tenebroso logo là o’ ’l deba çaser, 68segundo k’el è degno e merito d’aver".
O miser si cativo, dolento, maleeto, quelui ch’a tal onor firà là dentro meso! De vui no voio dir, mo eo ben ge’l prometo, 72k’eo no de’ lo laudar s’el no se lauda ensteso.
Mo ben me’l manifesta la mento e lo cor meo, s’el no mento la leço de l’alto segnor Deo, k’el g’à parir quel logo tanto crudel e reo 76k’el no se n’à laudar a le fine de dreo.
K’el no serà çà dentro uncana tanto tosto cum’ igi g’à ligar le mane e {l}i pei poi el doso, e poi l’à presentaro a lo re de la morto, 80sença remissïon batandol molto forto;
lo qual s’à far veniro un perfido ministro, ke l’à metro in prexon, segundo k’el è scrito, en un poço plui alto k’el cel n’è da l’abisso, 84per esro lì tutore tormentao et aflicto.
La puça e sì granda ke n’exo per la boca, ka eo volervel dir tuto seria negota, ké l’om ke solamentre l’aproxima né ’l toca 88çamai per nexun tempo non è livro d’angossa.
Mai no fo veçù unca per nexun tempo logo né altra consa cotanto puçolento, ké millo meia e plu da la longa se sento 92la puça e lo fetor ke d’entro quel poço enxo.
Asai g’è là çó bisse, liguri, roschi e serpenti, vipere e basalischi e dragoni mordenti: agui plui ke rasuri taia l’ong[l]e e li denti, 96e tuto ’l tempo manja e sempr’ è famolenti.
Lì è li demonii cun li grandi bastoni, ke ge speça li ossi, le spalle e li galoni, li quali è cento tanto plu nigri de carboni, 100s’el no mento li diti de li sancti sermoni.
Tant à orribel volto quella crudel compagna, k’el n’ave plu plaser per valle e per montagna esro scovai de spine da Roma enfin en Spagna 104enanço k’encontrarne un sol en la campagna.
Ked i çeta tutore, la sera e la doman, fora per mei’ la boca crudel fogo çamban, la testa igi à cornua e pelose le man, 108et urla como luvi e baia como can.
Ma poi ke l’omo è lì e igi l’à en soa cura, en un’aqua lo meto k’è de sì gran fredura ke un dì ge par un anno, segundo la scriptura, 112enanço k’eli el meta en logo de calura.
E quand ell’ è al caldo, al fredo el voravo esro, tanto ge pare ’l dur, fer, forto et agresto, dond el non è mai livro per nexun tempo adeso 116de planto e de grameça e de gran pena apresso.
Staganto en quel tormento, sovra ge ven un cogo, çoè Balçabù, de li peçor del logo, ke lo meto a rostir, com’un bel porco, al fogo, 120en un gran spe’ de fer per farlo tosto cosro.
E po’ prendo aqua e sal e caluçen e vin e fel e fort aseo e tosego e venin e sì ne faso un solso ke tant e bon e fin 124ca ognunca cristïan sì ’n guardo el Re divin.
A lo re de l’inferno per gran don lo trameto, et el lo guarda dentro e molto cria al messo: "E’ no ge ne daria" ço diso "un figo seco, 128ké la carno è crua e ’l sango è bel e fresco.
Mo tornagel endreo vïaçament e tosto, e dige a quel fel cogo k’el no me par ben coto, e k’el lo debia metro col cavo en çó stravolto 132entro quel fogo ch’ardo sempromai çorno e noito.
E stretament ancor dige da la mia parto k’el no me’l mando plui, mo sempro lì lo lasso, né no sia negligento né pegro en questo fato, 136k’el sì è ben degno d’aver quel mal et altro".
De ço k’el g’e mandà no ge desplase ’l miga, mai en un fogo lo meto, ch’ardo de sì fer’ guisa ke quanta çent è al mondo ke soto lo cel viva, 140no ne poria amorçar pur sol una faliva.
Mai no fo veçù, né mai no se verà, sì grando né sì fer cum’ quel fogo serà: aoro né arçento né castel né cità 144non à scampar quelor k’en li peccai morà.
Lo fogo è sì grando, la flama e la calura, k’el no se pò cuitar né leçros’ en scriptura; nuio splendor el rendo, tal è la soa natura, 148mo negro e puçolento e plen d’ogna soçura.
E sì com’ è nïento a questo teren fogo quel k’è depento en carta né ’n mur né ’n altro logo, così seravo questo s’el a quel fos aprovo, 152de lo qual Deo ne guardo k’el no ne possa nosro.
E sì com’ entro l’aigua se noriso li pissi, così fa en quel fogo li vermi malëiti, ke a li peccaori ke fi là dentro missi 156manja i ocli e la bocca, le coxe e li gariti.
Lì crïa li dïavoli tuti a summa testa: "Astiça, astiça fogo, dolenti ki n’aspeta!" Mo ben dovì saver en que mo’ se deleta 160lo miser peccaor ch’atendo cotal festa.
L’un dïavolo cria, l’altro ge respondo, l’altro bato ferro e l’altro cola bronço, et altri astiça fogo et altri corro entorno 164per dar al peccaor rea noito e reo çorno.
E a le fin de dreo sì enso un gran vilan del profundo d’abisso, compagnon de Sathan, de trenta passa longo, con un baston en man 168per benëir scarsella al falso cristïan,
digando ad alta vox: "Ogn’om corra al guaagno, k’el no porta mo ’l tempo k’algun de nui stea endarno; e ki no g’a vegniro, segur sea del malanno, 172no se’n dea meraveia s’el n’à caçir en danno".
Tuti li dïavoli respondo: "Sïa, sia, quest’è bona novella, pur k’ella tosto fia. Tu andarai enançi per esro nostra guia; 176mal aia la persona ke g’à far coardia!"
Pur de li gran dïavoli tanti ne corro en plaça (ké quigi da meça man no par ke se g’afaça), crïando çascaun: "Amaça, amaça, amaça! 180Çà no ge pò scampar quel fel lar falsa capa".
Altri prendo baìli, altri prendo rastegi, altri stiçon de fogo, altri lançe e cortegi, no fa gi força en scui né ’n elmi né ’n capegi, 184pur k’i aba manare, çape, forke e martegi.
Tant’ égi crudeli e de malfar usai, ke l’un n’aspeta l’altro de quigi malfaai: ki enançi ge pò esro, quigi è li plu bïai, 188corando como cani k’a la caça è afaitai.
Mo’ ben pensa’l cativo k’el volo ensir de çogo, quand el tanti dïavoli se vé corir da provo, ke un per meraveia no ne roman en logo, 192ke no ge corra dre’ crïando: "Fogo, fogo".
Così façando tuti, tant è fero remor ke pur quel sol seravo gran pena al peccaor: se l’un diavolo è reo, l’altro è molto peçor, 196e Deo abata quel ke là dentro e meior.
Né ’l meior né ’l peçor eo no ve ’l so decerno, ké tuti sun dïavoli e ministri d’inferno: altresì ben l’istà com’ igi fa l’inverno 200igi tormenta l’omo en quel fogo eterno.
Quelor ke en quell’afar se trova li plu rei, en meço la cità fi posti li soi sei: tuti li altri l’aora com’igi fose dei, 204staganto en çinocluni davançi li soi pei.
Dondo a çascaun ne prendo voia granda de far mal quant el pò, né unca se sparagna: perçò lo cativello duramentre se lagna, 208quand’el se vé da cerca star tanta çente cagna,
li qual per me’ la faça orribelmentre el mira, e man ge meto in testa et in terra lo tira; quelor ke g’è da lunçi aprò’ esro desira, 212en lei cun gran furor per complir soa ira.
Altri ge dà per braçi, altri ge dà per gambe, altri ge speça li ossi cun baston e cun stang[h]e, cun çape e cun baìli, cun manare e cunvang[h]e: 216lo corpo g’emplo tuto de plag[h]e molto grande.
En terra quasi morto lo tapinel sì caço: no ge val lo so plançro ke perçò igi lo lasso; al col ge çeta un laço et un spago entro ’l naso, 220e per la cità tuta batando sì lo trasso.
Dondo lo peccaor enlora se despera d’aver plui perdonança da quella çento fera, mo pena sovra pena, fogo e preson crudela 224da quell’ora enanço d’aver sempre spera.
Perçò ge foso meio al misero cativo esro mill’ore morto ke pur una sol vivo, k’el no à lì parento ni proximan amigo 228lo qual çoar ge possa tanto ke vaia un figo.
Mo tal derisïone com’e’ v’ò mo’ cuitae, de si fa quella çente al dì spese fiae, digando l’un a l’altro: "ô l’à ben miritae. 232Aveso en la soa vita l’ovre de Deo amae!
Mo’ e vegnù lo tempo dond el è enganà, en lo qual çamai plu ben no se farà, dondo, s’el gne deso un monto d’or colà, 236d’entro questo logo çamai plui n’esirà.
E s’el no n’à le maçe e le arme men vegnir, de ço k’el n’à servì ben ge ’l farem païr". Dondo comença en l’ora cun molto gran sospir 240lo miser peccaor ad alta voxo dir:
"O miser mi cativo, dolentro e malastrù, en cum’ crudel ministri e’ me sunt embatù! Plasesso al Creator c’unka no fos naxù 244enanço k’a tal porto quilò foso vegnù!
Malëeta sia l’ora, la noito, ’l dì e ’l ponto quando la mïa mare cun me’ pare s’açonso, et ancora quelui ke me trasso de fonto, 248quand el no m’anegà, tal omo cum’ e’ sonto.
M’ a tal ’de sun vegnù k’eo no so ke me faça, k’el no me par Naalo né ’Pifania né Pasca; mo la mala ventura, quellor ke se’n percaça, 252endarno s’afaìga, k’eo sol l’ò tut’ afata".
Mo’ molto volenter lo miser fuçiria, mai el no pò far nïento, k’el g’è serà la via, ke tanto l’à ’l dïavolo destreto en soa bailia 256ke tuto l’or del mundo çamai no ge’l toria.
Mo lì se volço e gira lo miser cativello, no trovando requia né logo bon né bello, mo quanto g’è là dentro sì g’e mort’ e flagello 260segundo k’è a la cavra la maça e lo cortello.
Tuti li demonii se ge conça d’entorno cun bastoni de ferro pesanti plu de plumbo, e tanto ge ne dona per traverso e per longo 264ke mei{o} ge fos ancora a nasro en questo mondo.
Or toia lo cativo li figi e le muger, li amisi e li parenti, le arme e li destrer, li castegi e le roche k’ello lagà l’altrer, 268e façase aiar, mo’ k’el’ i à gran mester.
Mo’ el è enganà, ço me dis lo cor meo, s’el no mento la leço de l’alto segnor Deo, ké san Çuano el dis, Luca, Marco e Matheo, 272ke l’om ke va in inferno çamai no torna indreo.
De quanti n’è là dentro no pò l’un l’altro aiar, ke çascaun ke g’è tropo à de si a far, mo una consa voi’ dir, segundo ke me par: 276ke non à voluntà de rir né de çugar.
Segundo k’è del prà così ne fas de si, ke fina entro la terra serà manjà lo dì, e poi en piçol tempo, vui ben lo cognosì, 280êlla sera retorna cresuo e reverdì.
Tuta la maior pena ke aba quel meschin sì e quand el se pensa ke mai el no dé aver fin lo fogo de inferno e l’ardento camin, 284en lo qual el bruxa çorno e noito e maitin.
Ancora en quel logo, sì com’a dir se sona, lo fiio encontra ’l pare spese volte tençona, digando: "El fig de Deo k’en cel porta corona 288te maleìga, pare, l’anema e la persona.
K’enfin k’eo fui êl mondo tu no me castigasi, mai en lo mal maior sempro me confortasi, e poi l’or e l’arçento tu me lo concostasi, 292dund eo ne sun mo’ meso en molto crudel braçi.
E s’eo ben me recordo, viaçament e tosto tu sì me coreve cun gran bastoni adoso, fosso ki ’l voleso, o per drito o per torto, 296s’eo no confundeva l’amigo e ’l vesin nostro".
Lo pare ge respondo: "O fiiol malëeto, per lo ben k’eo te volsi quilò sì sont’e messo; eo n’abandonai Deo, ancora mi ensteso, 300toiando le rapine, l’osure e ’l maltoleto.
De dì e de noto durai de gran desasi per concostar le roche, le tore e li palasi, li monti e le campagne e boschi e vigne e masi, 304açò k’êlla toa vita tu n’avisi grand’ asii.
Tanto fo’l [to] penser e tanta la toa briga, bel dolço fiiol, ke Deo te maleìga, ke del povro de Deo çà no me’n sovegniva, 308ke de famo e de seo for per le strae moriva.
Mo ben ne sunt eo mo’ aparuo folo e mato, k’el no me val nïento lo plançro né ’l desbatro k’eo no sia ben pagao de tuto per afato, 312de tal guisa monea ke l’un val plu de quatro".
La pugna è entro lor sì granda e sì forto com’i s’aves çurà entrambidu’ la morto, e s’el poëso l’un a l’altro dar de morso, 316el ge manjaria lo cor dentro lo corpo.
Le pene è sì grande de quel fogo ardento ka, s’e’ aveso boke millo e cincocento le quale dì e noto parlase tuto ’l tempo, 320eo dir no ve’l poria, no dubitai nïento.
O sì çente crudela ke stai en li peccai, como soferì quell{e} pene, perqué no ve’l pensai? Per lo dolor d’un dento tuto ’l dì vui crïai: 324com’ portarì vui quelle sempiterna mai?
Mo’ eo v’ò dar conseio, se prendro lo volì: fai [la] penitencia enfin ke vui poì, de li vostri peccati a Deo ve repentì, 328e perseverando en quello le pene fuçirì;
ké lo mal e lo ben davanço v’è metù, ke vui toiai pur quel lo qual ve plase plu: lo mal conduse a morto cun quel angel perdù, 332e lo ben dona vita en cel con’l bon Iesù.
Mai açò ke vui n’abiai li vostri cor seguri, ke queste non è fable né diti de buffoni, Iacomino da Verona de l’Orden de Minori 336lo compillà de testo, de glose e de sermoni.
Mo asai avì entese de le bone raxon: or ne preg[h]emo tuti ca quel ke fe’ ’l sermon e vui k’entes l’avì cun gran devotïon, 340ke Cristo e la Soa mare ge’n renda guiërdon.